Diari Oficial de la Generalitat Valenciana


Sumari del DOGV 3939, del 14-02-2001 (2001/1039)

ORDRE de 30 de desembre de 2000, de la Conselleria de Cultura i Educació, per la qual es convoquen les subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2001, i s'aproven les bases per què se'n regula la concessió.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3939

Data del DOGV
:   14-02-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1039


Data del document
:   30-12-2000

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * suport econòmic
    * esport
    * espectacle esportiu
    * organització esportiva
    * ajuda pública

ORDRE de 30 de desembre de 2000, de la Conselleria de Cultura i Educació, per la qual es convoquen les subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2001, i s'aproven les bases per què se'n regula la concessió. [2001/1039]
  
La Llei 4/1993, de 20 de desembre, de la Generalitat Valenciana, de l'Esport de la Comunitat Valenciana, establix, en l'article 15, el suport i la tutela de l'esport d'elit, especialment el no professional.
  
La Generalitat Valenciana, en la seua labor de promoció i difusió de l'esport, establix com una línia general d'actuació, el suport i la col·laboració amb els clubs esportius de la Comunitat Valenciana que participen en competicions oficials de caràcter nacional i internacional.
  
Així mateix, l'Ordre de 26 de setembre de 1994, de la Conselleria d'Economia i Hisenda de la Generalitat Valenciana, sobre tramitació anticipada d'expedients de despesa (DOGV 6 d'octubre de 1994), establix que podran tramitar-se anticipadament subvencions a càrrec del capítol IV, sempre que estiguen arreplegades en els annexos de transferències inclosos en el Projecte de Llei de Pressupostos per al pròxim exercici, remés pel Govern Valencià a les Corts.
  
En virtut d'això, i fent ús de les competències en matèria d'esport assignades pel Decret 7/2000, de 22 de maig, (DOGV 23 de maig de 2000) del president de la Generalitat Valenciana a la Conselleria de Cultura i Educació, i d'acord amb el que establix l'article 35 del Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Primer
  
Convocar la concessió de subvencions a clubs esportius d'elit de la Comunitat Valenciana per un import global màxim de cent milions de pessetes (060.398.748 PTA) equivalents a 601.012,10 euros a càrrec de l'aplicació pressupostària 24.63.755.12.0 línia de subvenció T2170000, dels pressupostos de la Generalitat Valenciana per al 2001.
  
Segon
  
L'import global, així com tots els tràmits dictats fins al moment immediat anterior al de la resolució de concessió de la subvenció, estaran condicionats a l'existència de crèdit adequat i suficient en el capítol, secció, servei, programa i línies corresponents que s'establisquen en la Llei de Pressupostos de la Generalitat Valenciana per al 2001.
  
Tercer
  
S'establirà una prelació entre les sol·licituds presentades per mitjà de la seua comparació atenent els criteris de valoració fixats en les bases segona i quarta, i s'adjudicaran només aquelles que hagen obtingut major valoració fins a l'esgotament del crèdit pressupostari consignat a l'efecte.
  
Quart
  
Aprovar les Bases per què es regula la convocatòria de subvencions als clubs esportius d'elit, que figuren com a annex I de la present ordre.
  
DISPOSICIONS FINALS
  
Primera
  
Es delega en el director general de l'Esport la facultat de concedir o denegar estes subvencions, i se li autoritza perquè dicte les resolucions i les instruccions necessàries per al desenrotllament i l'execució de la citada ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establix els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú i 10, 14 i 46 de la Llei Reguladora de la Jurisdicció contenciosa administrativa, contra la present ordre, que posa fi a la via administrativa, es podrà ser interposar potestativament un recurs en reposició o bé es podrà plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició haurà d'interposar-se davant del conseller de Cultura i Educació en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.
  
València, 30 de desembre del 2000
  
EL conseller de Cultura i Educació
  
MANUEL TARANCÓN FANDOS
  
ANNEX I
  
Bases per què es regula la concessió de subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional.
  
Primera. Beneficiaris
  
1.1. Podran sol·licitar estes subvencions els clubs esportius de la Comunitat Valenciana que complisquen els següents requisits:
  
1.1.1. Estar inscrit en el Registre d'Entitats Esportives de la Comunitat Valenciana.
  
1.1.2. Estar adscrit a la federació autonòmica corresponent.
  
1.1.3. Participar amb equips de categoria absoluta o sènior, durant la temporada esportiva 2000/2001, en alguna de les competicions que es detallen a continuació i no siguen organitzades per lligues professionals:
  
- Campionats d'Europa de clubs.
  
- Campionats d'Espanya amb sistema de lligues nacionals oficials de màxima categoria i que la competició no es realitze en concentració.
  
Segona. Objecte i aplicació de les subvencions.
  
2.1. Les subvencions a clubs esportius objecte d'esta convocatòria tindran com a finalitat donar suport a la participació del primer equip del club en competicions oficials de caràcter nacional i internacional i la tecnificació de tots els equips de base del club.
  
2.2. Les subvencions a clubs es destinaran a finançar les despeses derivades de la participació dels seus equips esportius en competicions oficials: desplaçaments, arbitratges, allotjament, manutenció, nòmines, etc., així com altres derivats de la gestió i el funcionament del club.
  
2.3. Tant si el club presenta pressupostos de la temporada esportiva 2000/2001 o pressupostos de l'any 2001, únicament es finançaran les despeses meritades l'any 2001.
  
Tercera. Sol·licituds i documentació.
  
3.1. Les sol·licituds es realitzaran per mitjà d'instància dirigida al director general de l'Esport de la Conselleria de Cultura i Educació, segons model que figura com a annex II de la present ordre.
  
3.2. La instància s'acompanyarà de la següent informació i documentació:
  
a) Certificat de la federació esportiva corresponent sobre dades corresponents a la temporada 1999/2000, on s'especifique:
  
- La qualificació oficial de la competició internacional i/o lliga de màxima categoria nacional.
  
- El nombre d'encontres disputats tant com a equip local com a visitant.
  
- La relació d'esportistes inscrits en la competició.
  
- La classificació obtinguda pel club sol·licitant en la dita competició en la temporada 99/00.
  
- La relació d'esportistes de cada categoria pertanyent a la selecció espanyola respectiva i nombre de vegades que han sigut seleccionats.
  
Per als clubs que participen per primera vegada en competicions de màxima categoria nacional o internacional durant la temporada 2000/2001, el certificat anirà referit a la seua participació durant esta temporada i s'especificarà esta situació en dit certificat. Així mateix s'especificarà el nombre total d'equips inscrits en la competició nacional o internacional i el nombre d'encontres que disputarà el club com a equip local o com a visitant en la temporada 2000/2001.
  
b) Certificat de la federació autonòmica corresponent en què conste que el club hi pertany.
  
c) Pressupost econòmic d'ingressos i despeses del club, corresponent a la temporada esportiva 2000/2001 o a l'any 2001.
  
d) Projecte esportiu que arreplegue la informació relativa a l'estructura de l'entitat respectiva i els equips i nombre de llicències esportives per categories.
  
e) Certificat d'empadronament, de naixement o fotocòpia del llibre de família dels esportistes valencians del primer equip.
  
f) Certificat de la federació autonòmica corresponent, on conste els equips de categories inferiors pertanyents al club.
  
g) Certificat del nombre de socis existents a la data de publicació de la present ordre en el DOGV.
  
h) Inscripció del club en les competicions internacionals i/o de màxima categoria nacional per a la temporada 2000/2001.
  
i) Calendari de la competició internacional i/o de màxima categoria nacional per a la temporada 2000/2001.
  
j) Fitxa de manteniment de tercers (dades bancàries).
  
k) Acreditar que es troben al corrent de les seues obligacions tributàries i davant de la Seguretat Social, per mitjà de certificat referit al moment de finalització del termini de presentació de sol·licituds, en la forma establida en l'Ordre de 30 de maig de 1996, de la Conselleria d'Economia i Hisenda (DOGV núm. 2775 de 21-06-96). Excepte els casos exonerats per l'article 3 de l'ordre citada, entre d'altres, subvencions lliurades a favor d'entitats locals i totes aquelles que en conjunt no superen la quantia de tres-centes mil pessetes per concepte i any.
  
l) No serà necessària la presentació de la documentació requerida en els apartats j i k anteriors quan ja s'hagen presentat, dins del mateix exercici econòmic, davant de la Direcció General de l'Esport, en compliment de la mateixa o semblant convocatòria de subvencions, sempre que s'indique expressament i que tals certificats estiguen vigents en eixe moment.
  
3.3. A més de la informació i documentació assenyalada en el punt 3.2, la Direcció General de l'Esport podrà demanar qualsevol altra que considere necessària per al millor coneixement i comprensió de l'aplicació de la subvenció.
  
3.4. Les sol·licituds, es presentaran en el Registre General de la Conselleria de Cultura i Educació, en el registre auxiliar de la Direcció General de l'Esport, o en els registres de les direccions territorials de Cultura i Educació, les seccions d'Esports d'Alacant, Castelló o València, o en qualsevol dels llocs a què es referix l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3.5. El termini de presentació d'instàncies serà de vint dies hàbils comptats a partir del dia següent de la publicació de la present ordre en el DOGV.
  
3.6. Quan la sol·licitud no reunisca els requisits o falte algun document complementari dels que en cada cas s'exigisquen, es requerirà els interessats perquè l'esmenen en el termini de deu dies, amb indicació que, si no ho feren així, es considerarà que desistixen de la seua petició, després de la resolució dictada pel director general de l'Esport.
  
Quarta. Valoració de les sol·licituds i resolució del procediment.
  
4.1. Per a l'estudi i la valoració de les sol·licituds presentades es constituirà una comissió avaluadora formada per tres membres, designats pel director general de l'Esport.
  
4.2. La valoració de les sol·licituds s'efectuarà atenent els següents criteris:
  
a) Resultats de la temporada 1999-00:
  
- Classificació obtinguda pel primer equip en la competició oficial de màxima categoria nacional i en la competició internacional en què haja participat durant la temporada esportiva 99/00.
  
- Nombre d'encontres disputats en cada una de les competicions valorades en l'apartat anterior.
  
b) Participació temporada 2000-2001.
  
- Competició Nacional sistema lliga.
  
- Participació internacional.
  
c) Nombre d'esportistes valencians integrants en el primer equip del club en la temporada 2000/2001.
  
d) Nombre d'equips d'altres categories inferiors en la temporada 2000/2001.
  
e) Nombre d'esportistes del club convocats amb les seleccions espanyoles corresponents durant la temporada 1999/00.
  
f) Nombre de socis del club.
  
g) Influència internacional de l'esport: Classificació de la modalitat esportiva, en funció de la seua afiliació internacional o el seu reconeixement pel Comité Olímpic Internacional.
  
i) Pressupost econòmic d'ingressos i despeses.
  
4.3. L'import total màxim fixat en la present convocatòria, es distribuirà entre els beneficiaris atenent als criteris especificats en les bases 4.2 i 4.3, i s'establirà com a límit de subvenció, el 30% del pressupost d'ingressos i despeses presentat pel club.
  
4.4. Una vegada formalitzats els actes d'instrucció corresponents, la comissió avaluadora elevarà la proposta de concessió o desestimació al director general de l'Esport que resoldrà sobre l'ajuda i determinarà la quantia d'esta, en delegació del conseller de Cultura i Educació.
  
4.5. El director general de l'Esport resoldrà la concessió o denegació de les sol·licituds presentades, en el termini màxim de tres mesos des de la finalització del termini de presentació d'instàncies.
  
No obstant això, les sol·licituds sobre les quals no recaiga resolució expressa en el termini de tres mesos des de la finalització del termini de presentació d'instàncies, s'entendran denegades.
  
4.6. La Direcció General de l'Esport notificarà als interessats la resolució de concessió o denegació de les sol·licituds presentades.
  
Quinta. Obligacions dels beneficiaris
  
5.1. Mantindre's en la situació que legitima la seua concessió.
  
5.2. Acreditar el compliment dels requisits i les condicions que determinen la concessió o gaudi de l'ajuda.
  
5.3. La submissió a les actuacions de control financer que corresponen a la Intervenció General en relació amb les subvencions i ajudes concedides.
  
5.4. Comunicar a la Conselleria de Cultura i Educació, l'obtenció de subvencions o ajudes al club per a la mateixa finalitat, procedents d'altres administracions o ens públics o privats.
  
5.5. Fer constar expressament en totes les activitats, actes i material de difusió i publicitat del club la col·laboració de la Generalitat Valenciana.
  
5.6. Presentar després de la justificació de la totalitat de la subvenció, la memòria esportiva del club amb els resultats obtinguts, la liquidació del pressupost i el compte de pèrdues i guanys segons s'establix en la base novena.
  
5.7. Col·locar en les instal·lacions on el club desenrotlla la seua activitat esportiva, en lloc visible i durant la realització dels partits de competició del primer equip, publicitat estàtica al·lusiva a la col·laboració de la Generalitat Valenciana.
  
5.8.Col·locar la publicitat institucional que la Generalitat Valenciana designe, en tots els equipaments i material esportiu del club, en les competicions oficials, encontres amistosos, entrenaments i actes protocol·laris, en què participe qualsevol dels seus equips esportius.
  
5.9. Posar a disposició de la Generalitat Valenciana un mínim de 100 entrades o invitacions a cada un dels partits del primer equip del club.
  
5.10. Participar o assistir a actes o activitats esportives o extraesportives, a sol·licitud de la Direcció General de l'Esport sempre que no afecte el normal desenrotllament de les activitats pròpies de l'entitat esportiva.
  
5.11. Participar amb els equips de categories inferiors del club, en els Jocs Esportius de la Comunitat Valenciana.
  
5.12. Cedir els jugadors/as de la plantilla del club per a participar en els partits en què competisca la selecció autonòmica del seu esport.
  
5.13. Posar a disposició de la Direcció General de l'Esport la plantilla del club per a participar amb el primer equip en la Copa Generalitat Valenciana.
  
5.14. Cedir a la Generalitat Valenciana els drets de retransmissió per televisió dels partits del primer equip, corresponents a la Copa Generalitat Valenciana.
  
Sexta. Modificació de la resolució de concessió
  
6.1. L'import de la subvenció concedida en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a desenrotllar pel beneficiari.
  
6.2. Tota alteració en les condicions tingudes en compte per a la concessió de la subvenció i, en tot cas, l'obtenció concurrent de subvencions o ajudes atorgades per altres administracions o entres públics o privats, podrà donar lloc a la modificació de la resolució de concessió.
  
Sèptima. Procediment de pagament i terminis de justificació.
  
7.1. El lliurament de les subvencions es produirà:
  
a) D'una sola vegada després de la justificació documental de les despeses corresponents a la realització de l'activitat objecte de la subvenció concedida, o en parts, després de la prèvia justificació d'un mínim del 25% del total de la subvenció concedida. Ben entés que l'últim pagament quedarà condicionat a la justificació de les despeses corresponents a la realització de l'activitat.
  
b) O aplicant el règim previst en la Llei d'Hisenda Pública de la Generalitat Valenciana (art. 47 bis):
  
- Fins a un 40% de l'import de forma immediata una vegada concedida la subvenció.
  
- Fins a un 20% després de l'aportació i comprovació de la documentació justificativa de l'efectiva i correcta aplicació de la suma lliurada amb anterioritat a l'actuació objecte de la subvenció, i
  
- La resta, una vegada es justifique íntegrament el compliment del que s'ha convenit.
  
7.2. Per a la concessió immediata d'una bestreta de fins al 40%, les garanties a aportar pels beneficiaris es constituiran per la totalitat de bestreta, en alguna de les següents formes: en metàl·lic, en valors públics o per mitjà d'aval bancari solidari prestat en forma i condicions reglamentàries.
  
Quan les garanties es constituïsquen en metàl·lic o en valors públics, s'efectuarà el seu depòsit en les tresoreries territorials de la Conselleria d'Economia, Hisenda i Ocupació.
  
7.3. El termini de presentació de les justificacions requerides conclourà el 31 d'octubre de l'any 2001.
  
Octava. Justificació documental de la subvenció
  
8.1. La Conselleria de Cultura i Educació, per tractar-se d'una subvenció destinada a finançar l'activitat genèrica d'un club conduent a la consecució d'uns objectius esportius, abonarà la subvenció, després que haja presentat els següents documents justificatius:
  
8.1.1. Certificat que arreplegue el resum de despeses per conceptes: desplaçaments, arbitratges, allotjament, manutenció, nòmines, material esportiu, etc.
  
8.1.2. Compte justificatiu acreditatiu de la deguda aplicació de la subvenció concedida, acompanyada dels documents que abonen les despeses efectuades, en original i còpia. Una vegada comprovats els documents, es tornaran a les entitats els originals per a la seua custòdia.
  
8.2. Els justificants integrants de cada compte justificatiu hauran de complir els requisits formals legalment establits.
  
8.3. Seran d'aplicació a la present ordre les previsions de Llei de la Hisenda Pública de la Generalitat Valenciana per al pagament d'ajudes i subvencions públiques i la resta de legislació concordant.
  
8.4. Queden exclosos de la possibilitat de la seua justificació amb fons procedents de la subvenció de la Direcció General de l'Esport, les despeses ocasionades per:
  
- Adquisició d'Immobilitzat.
  
- Adquisició de béns destinats a la venda.
  
- Aportacions a sistemes complementaris de pensions.
  
- Multes i recàrrecs per pròrroga i constrenyiments imposats per qualsevol administració pública.
  
- Els bitllets emesos i no utilitzats.
  
- Despeses extres d'hotel.
  
- Despeses socials (beques, primes per contractes d'assegurances de vida, etc.), excepte la quota a la Seguretat Social i la resta de cotitzacions socials.
  
- Despeses financers, excepte els derivats d'operacions de crèdit subscrites a l'empara d'esta subvenció.
  
- Indemnitzacions per acomiadament.
  
- Indemnitzacions per raó de servici que superen les quanties màximes establides per la Generalitat Valenciana per al seu personal. En cas contrari, es podran justificar per mitjà de les factures acreditatives de les despeses de restauració, hostalatge i locomoció.
  
- Bestretes reintegrables.
  
- Despeses sumptuàries.
  
8.5. Respecte de l'Impost sobre el Valor Afegit (IVA), s'estarà a allò que s'ha disposat a continuació:
  
a) Si el club esportiu només realitza operacions declarades exemptes per l'Agència Tributària, es podrà justificar íntegrament a càrrec de la subvenció concedida, l'IVA suportat.
  
b) Si el club esportiu realitza operacions no declarades exemptes per l'Agència Tributària, només podrà justificar a càrrec de la subvenció concedida, l'IVA suportat no deduïble per aplicació del percentatge de prorrata que li siga d'aplicació.
  
Novena. Memòria esportiva i rendició de comptes.
  
9.1 Després de la justificació de la totalitat de la subvenció concedida per la Conselleria de Cultura i Educació, el club haurà de presentar la següent documentació:
  
1. Memòria esportiva de l'any o temporada esportiva.
  
2. Liquidació del pressupost.
  
3. Comptes anuals.
  
9.2 La documentació requerida en el paràgraf anterior es presentarà, firmada pel president i el secretari del Club, en els següents terminis màxims:
  
9.2.1 Si el club presenta pressupostos de la temporada esportiva 2000/2001: abans del 31 de setembre del 2001.
  
9.2.2 Si el club presenta pressupostos de l'any 2001: abans del 31 de gener del 2002.
  
Deu. Reintegrament de les subvencions
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció en els següents casos:
  
a) Incompliment de l'obligació de justificació.
  
b) Obtindre la subvenció sense reunir les condicions requerides.
  
c) Incompliment de la finalitat per a la qual la subvenció va ser concedida.
  
d) Incompliment de les condicions imposades als beneficiaris amb motiu de la concessió de la subvenció.
  
e) Igualment, en el supòsit inclòs en la base 6.1, quan la subvenció principal siga de la Generalitat Valenciana, procedirà el reintegrament de l'excés obtingut sobre el cost de l'activitat desenrotllada.
  
Onze
  
En tot el no previst en esta ordre, els beneficiaris se sotmetran al que establix el Text Refós de la Llei d'Hisenda Pública de la Generalitat Valenciana i la Llei de Pressupostos de la Generalitat Valenciana per a l'exercici de què es tracte.